b'\n_START_ARTICLE_\nMaps.lt\n_START_SECTION_\nIstorija\n_START_PARAGRAPH_\nMaps.lt startavo 2001 m. pavasar\xc4\xaf. Tais pa\xc4\x8diais metais apdovanota Lietuvos pramoninink\xc5\xb3 konfederacijos \xe2\x80\x9eLietuvos met\xc5\xb3 gaminio\xe2\x80\x9c titulu. Versija mobiliesiems telefonams sukurta 2006 m., ji r\xc4\x97m\xc4\x97si MMS technologija. Asociacija INFOBALT nominavo kaip geriausi\xc4\x85 informacini\xc5\xb3 technologij\xc5\xb3 2006 m. produkt\xc4\x85._NEWLINE_Po 2010 m. svetain\xc4\x97 kelet\xc4\x85 kart\xc5\xb3 technologi\xc5\xa1kai perdaryta. Ruo\xc5\xa1iama nauja versija, turinti vie\xc5\xa1ai pasirodyti 2018 m. prad\xc5\xbeioje. 2017 m. paleista bandomoji 3D versija (maps.lt/3DLietuva).\n_START_SECTION_\nGalimyb\xc4\x97s\n_START_PARAGRAPH_\nVartotojui si\xc5\xabloma rinktis teminius \xc5\xbeem\xc4\x97lapius, kurti kelioni\xc5\xb3 mar\xc5\xa1rutus, vykdyti adres\xc5\xb3, lankytin\xc5\xb3 objekt\xc5\xb3 paie\xc5\xa1k\xc4\x85. Galima paprastai integruoti \xc5\xbeem\xc4\x97lap\xc4\xaf \xe2\x80\x9eKaip mus rasti?\xe2\x80\x9c \xc4\xaf savo svetain\xc4\x99, pasinaudojus integruojamo (embedded) \xc5\xbeem\xc4\x97lapio kodo generatoriumi (maps.lt/generatorius). Savo viet\xc4\x85 pa\xc5\xbeym\xc4\x97ti maps.lt \xc5\xbeem\xc4\x97lapyje galima susikuriant nukreipian\xc4\x8di\xc4\x85 nuorod\xc4\x85 ir patalpinant \xc4\xaf savo internetin\xc4\xaf puslap\xc4\xaf ar elektronin\xc4\xaf lai\xc5\xa1k\xc4\x85 kaip URL nuorod\xc4\x85. Maps.lt yra ir mobili, pritaikyta iOS ir Android operacin\xc4\x97ms sistemoms.'